ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሓንቲ ኣውስትራልያዊት ሓድሽ ሕጊ ተጠቒማ ብፍቓዳ ሞይታ 5 ነሓሰ 2019 ምንጪ ስእሊ, GO GENTLE AUSTRALIA መግለጺ ስእሊ, ብሕማም መንሽሮ ክትሳቐ ዝጸንሐት ኬሪ ሮበርትሶን ሓንቲ ኣውስትራልያዊት፡ ብሕክምና ተሓጊዛ ክትመውት ዘኽእላ ሓድሸ ሕጊ ኣውስትራልያ ብምጥቃም፡ ብፍቓዳ ዝሞተት ፈላመይቲ ሰብ ኮይና። ብዘይድሕን ሕማም መንሽሮ [ካንሰር} ክትሳቐ ዝጸንሓት ጓል 61 ዓመት ኬሪ ሮበርትሰን፡ ኣብ ግዝኣት ቪክቶርያ ኣብ ሓደ ጣብያ ጥዕና እያ ብፍቓዳ ሞይታ። ብሕክምና ተሓጊዛ ክትመውት፡ ኣዘራራቢ ዝኾነን ንክጸድቕ 26 መዓልታት ዝወሰደ ክትዕ ዝተገበረሉን ኣብ ግዝኣት ቪክቶርያ ጥራሕ ዝርከብ ሕጊ እዩ ፈቒዱላ። ስዳራኣ "እቲ ዝደለየቶ ሞት እያ ረኺባ" ዝብል ርኢይቶ ሂቦም። እዚ ኣብ 2010 ኣብ ኣጥቧታ ዝጀመረ ሕማም መንሸሮ፡ ጸኒሑ ናብ ኣዕጽምታ፣ ሳንባኣ፣ ሓንጎላን ከብዳን እዩ ተላቢዑ። ቤተሰባ ከምዝበሉዎ፡ ክትወስዶ ዝጸንሓት ኬሞቴራፒን ካሊእ ሕክምናዊ ረድኤትን ጎናኣዊ ጉድኣቱ ስለዘመዘነን ነቲ ቃንዛ ክትጻወሮ ስለዘይከኣለትን ጠጠው ኣቢላቶ እያ ጸኒሓ። ንመንሽሮ ኣእሙሮ ዝከላኸል ቫይረስ ኣቦ፡ መንሽሮ ከረጢት ዘርኢ ንጓሉ ከመሓላልፍ ይኽእል'ዩ ጣዕሚ ሽኮር ዘለዎም መስተታት ንሕማም መንሽሮ የቃልዑ'ዶ?
